The Wayfaring Stranger

«The Wayfaring Stranger» (òg kjend som «Poor Wayfaring Stranger» eller «I Am a Poor Wayfaring Stranger»), Roud 3339, er ein kjend USA-amerikansk folke- og gospelsong, som truleg oppstod på 1800-talet om ei enkel sjel på reise gjennom livet. Som med dei fleste folkevisene finst det mange variantar av teksten.

I følgje boka The Makers of the Sacred Harp av David Warren Steel og Richard H. Hulan, vart teksten publisert i 1858 i Bever's Christian Songster. Dette kna ha vore første gongen songen var på trykk på engelsk. Steel og Hulan meiner at songen kan ha kome frå den tyskspråklege salmen «Ich bin ein Gast auf Erden» av Isaac Niswander frå 1816.

Under og i fleire år etter den amerikanske borgarkrigen var teksten kjend som «Libby Prison Hymn». Dette kom av at teksten var rissa inn veggen av ein døyande Union-soldat som sat i Libby Prison, eit frykta sørstatsfengsel i Richmond i Virginia. Det vart trudd at den døyande soldatane hadde skrive songen sjølv for å trøyste ein annan soldat, men sidan songen vart publisert fleire år før borgarkrigen byrja (og før Libby Prison fanst), var ikkje dette tilfelle.

Medlemmar av Western Writers of America valde ut songen som ein av dei 100 beste western-songane gjennom tidene.

Kjende versjonar
 Den første kjende innspelinga av songen vart gjort av Vaughan's Texas Quartet i 1930, under tittelen The Wayfaring Pilgrim. Denne vart spelt inn 9. oktober 1929.
 Songen vart ein av signaturlåtane til Burl Ives og kom ut i 1944 på albumet hans The Wayfaring Stranger. Ives nytta det som tittelen på radioprogrammet han hadde på CBS tidleg i 1940-åra og på sjølvbiografien hans frå 1948.
 Emmylou Harris spelte inn songen i 1980 på albumet hennar Roses in the Snow. Harris si utgåve nådde sjuandeplassen på Billboard Hot Country Singles-lista. Songen gjekk heilt til topps på den kanadiske RPM Country Tracks-lista.
 Songen, omtalt som «I Am a Poor Wayfaring Stranger», vart nytta i dramafilmen 1917 frå 2019. Han vart der framført av skodespelaren og songaren Jos Slovick. I februar 2020 samla Change.org inn over 2 500 underskrifter for å få filmprodusentane Universal Pictures og DreamWorks Pictures til å gje ut ei full studioinnspeling av framføringa til Slovick.
 Songen vart òg nytta i videospelet The Last of Us Part II i 2020, der skodespelarane Ashley Johnson og Troy Baker, som rollefigurane Ellie og Joel, framfører songen over rulleteksten med ekstra tekst.

Kjelder

Denne artikkelen bygger på «The Wayfaring Stranger» frå ,  den 15. november 2020. 
 oppgav desse kjeldene: 
 John F. Garst, «'Poor Wayfaring Stranger'—Early Publications,» The Hymn [A Publication of the Hymn Society in the United States and Canada], vol. 31, no. 2, 1980, pp. 97–101

Bakgrunnsstoff
 
 The Broadman Hymnal 1940 #74 - noteark

USA-amerikanske folkeviser
Gospelsongar
Burl Ives-songar
Jo Stafford-songar
Pete Seeger-songar
Eddy Arnold-songar
Tennessee Ernie Ford-songar
Kitty White-songar
Bill Monroe-songar
Roscoe Holcomb-songar
Ronnie Hawkins-songar
Frankie Laine-songar
Odetta-songar
H.P. Lovecraft-songar
Joan Baez-songar
Jerry Reed-songar
Glen Campbell-songar
Emmylou Harris-songar
Alison Krauss-songar
Tim Buckley-songar
Dolly Parton-songar
Eva Cassidy-songar
Charlie McCoy-songar
Johnny Cash-songar
Dusty Springfield-songar
Jack White-songar
Rita Eriksen-songar
The Mormon Tabernacle Choir-songar
Sixpence None the Richer-songar
Ed Sheeran-songar
Neil Young-songar
Stereotypes-songar
Duane Eddy-songar
The Marshall Tucker Band-songar